চলছে ইলিশের ভরা মৌসুম। ভরা মৌসুমে কিছুটা হলেও মধ্যবিত্তদের নাগালের মধ্যে এসেছে রুপালি মাছ ইলিশের দাম। শনিবার রাজধানীর রামপুরা বাজার ঘুরে দেখা গেছে, সব আকারের ইলিশের দাম কেজি প্রতি ২০০ থেকে ৫০০ টাকা পর্যন্ত কমেছে। এক কেজি থেকে ১২শ’ গ্রাম ওজনের ইলিশ এক হাজার থেকে ১২০০ টাকায় বিক্রি হচ্ছে। গত সপ্তাহেও এই মাছের দাম ১৫০০ থেকে ১৭০০ টাকা ছিল। ৮০০ থেকে ৯০০ গ্রাম ওজনের ইলিশ বিক্রি হচ্ছে ৭০০ থেকে ৭৫০ টাকা কেজি। ৫০০ থেকে ৭০০ গ্রাম ওজনের ইলিশ বিক্রি হচ্ছে ৫০০ থেকে ৬০০ টাকায়। আর ৩০০ থেকে ৪০০ গ্রাম ওজনের ইলিশ বিক্রি হচ্ছে ৩৫০ থেকে ৪০০ টাকা কেজি দামে।